open-index/open-wikipedia-markdown huggingface dataset:
762 Pulcova

**762 Pulcova** on suuri asteroidi, joka kiertää pääasteroidivyöhykkeellä Marsin ja Jupiterin välillä. Se löydettiin vuonna 1913 Krimin Simeissä, ja sen nimi tulee Pulkovon observatoriosta, joka sijaitsee Pietarin lähellä Venäjällä. Pulcova ei ole Maan lähiasteroidi eikä potentiaalisesti vaarallinen, sillä sen rata ei tuo sitä lähelle Maata.

## Fyysiset ominaisuudet
Pulcovan läpimitta on noin 137–147 kilometriä, mikä tekee siitä suuremman kuin 99 % asteroideista. Sen massa on arviolta 1,4 × 1018 kilogrammaa, ja tiheys on melko alhainen, noin 0,9 g/cm³, mikä viittaa huokoiseen rakenteeseen tai suuriin onttoihin  tiloihin. Asteroidin pinta on tumma, ja sen albedo on noin 0,04, mikä osoittaa alhaista heijastuskykyä. Spektriluokituksen perusteella Pulcovan koostumuksessa saattaa olla vettä, rautaa, nikkeliä, kobolttia, typpeä ja ammoniakkia.

## Kiertorata
Pulcova kiertää Aurinkoa hieman soikealla radalla, jonka kiertoaika on noin 5,6 vuotta. Radan periheli on noin 2,81–2,83 AU ja apheli noin 3,49 AU Auringosta. Rata on kallistunut noin 13 astetta ekliptikaan nähden, ja asteroidi liikkuu keskimäärin noin 16,7 kilometriä sekunnissa. Sen etäisyys Maasta on keskimäärin noin 2,94 AU, mikä vastaa noin 24 valominuuttia. Pulcova liikkuu taivaalla noin 10 kaariminuuttia päivässä, ja sen kirkkaus on noin 14,35 magnitudia.

## Pyöriminen ja satelliitti
Pulcova pyörii akselinsa ympäri noin 5,8–5,84 tunnissa. Sillä on pieni kumppani, noin 19 kilometrin läpimittainen kuu, joka löydettiin vuonna 2000 Kanada-Ranska-Havaiji -teleskoopilla. Tämä satelliittikappale kiertää pääkappaleen noin 4,4 vuorokaudessa. Kaksoisasteroidijärjestelmän tutkiminen modernilla deformoituvan optiikan tekniikalla on mahdollistanut tarkat mittaukset Pulcovan massasta ja tiheydestä, jotka osoittavat sen olevan suhteellisen kevyt ja muistuttavan koostumukseltaan jäätä, vaikka pinta vaikuttaa kiviseltä.

## Havainnot
Asteroidia on havaittu vuodesta 1916 alkaen, ja sen rata tunnetaan tarkasti lähes 10&nbsp;000 havainnon perusteella. Nykyaikaiset havaintotekniikat, kuten deformoituva optiikka, ovat parantaneet Pulcovan ja sen kaltaisten asteroidien tutkimusta, mahdollistaen uusien rakenteiden ja satelliittienkappaleiden löytämisen.

## Lähteet
Espanjan hallitus

**Espanjan hallitus** () on pääministerin johtama valtiollinen toimeenpanoelin, joka koostuu pääministerin lisäksi varapääministeristä ja ministereistä. Pääministeri tekee esitykset ministerien valinnasta Espanjan kuninkaalle, joka nimittää ministerit. Hallituksella on Espanjan ulko- ja sisäpolitiikkaan liittyviä tehtäviä, kuten taloudenhoito ja puolustus. Hallitus on vastuussa toiminnastaan Espanjan parlamentille.

## Lähteet
Maastojuoksun Suomen-mestaruuskilpailut 1919

**[[Maastojuoksun Suomen-mestaruuskilpailut]] 1919** käytiin 18. toukokuuta Tampereella Pyynikin alueella. Kilpailun järjestävänä seurana toimi Tampereen Pyrintö. Edellisenä vuonna ei järjestetty maastojuoksun Suomen-mestaruuskilpailuja sisällissodan takia, ja edelliset maastojuoksun SM-kilpailut olivat järjestetty vuonna 1917. 

Vuoden 1919 kilpailussa oli osallistujia 12, joista 9 juoksi maaliin saakka. Miehissä 10 km matkalta Suomen mestaruuden voitti niukasti Hannes Miettinen ja joukkuekilpailun mestaruuden voitti Helsingin Kisa-Veikot, josta tuli ainoana seurana maaliin kolme juoksijaa. Keskeyttäneitä kilpailussa oli muun muassa Paavo Nurmi.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1919 tulokset Tilastopajan sivulla
Anita Kupsch

**Anita Kupsch** (18. toukokuuta 1940 – 3. heinäkuuta 2025) oli saksalainen näyttelijä. Hän teki yli 50-vuotisen uran teatterissa, televisiossa ja valkokankaalla. Kupsch tuli tunnetuksi erityisesti roolistaan Gabi Köhlerinä ARD:n televisiosarjassa *Praxis Bülowbogen* (1987–1996).
## Lähteet

## Aiheesta muualla

* Filmportal.de
Mustalampi (Toivakka, Taka-Toivakka)

**Mustalampi** on Keski-Suomessa Toivakan Taka-Toivakassa sijaitseva lampi. Kirkonkylän lähellä sijaitsee vielä toinen Mustalampi.

## Maantietoa
Mustalampi on 550 metriä pitkä, 400 metriä leveä, ja sen pinta-ala on 13 hehtaaria. Se sijaitsee maaston painanteessa, joka muodostuu Halttusenahon, Herrasenahon, Onnelan mäen ja Vanhan Kaskimäen väliin. Siinä ei ole kartan mukaan saaria. Lammen rantaviivan pituus on 1,5 kilometriä. Sen etelärantaan on rakennettu kaksi vapaa-ajan asuntoa. Niiden läheltä kulkee Toivakan ja Kangasniemen kirkonkylien välinen yhdystie 4421.

## Vesistösuhteet
Mustalampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pitkäjoen valuma-alueeseen (14.318) järvi kuuluu. Siihen on kartan mukaan johdettu kuusi metsäojaa ja sen laskuoja Myllypuro alkaa järven itärannasta. Järven vedenpinnan korkeus on 195,4 metriä mpy. (N2000, aiemmin 195,3 m N60). Laskupuron kaltevuus on kartasta mitattuna ensimmäisten satojen metrien matkalla noin 26 metriä kilometrille.

## Historiaa
Vuoden 1972 peruskartassa ovat lampea ympäröivät suot vielä ojittamatta. Ojitus on suoritettu vuoden 1988 kartan julkaisuun mennessä.

## Lähteet
ETH Group

**ETH Group Oy** on suomalainen yksityisomistuksessa oleva teollisuuden ja voimalaitosten kunnossapitoon erikoistunut yritys. Yritys tarjoaa palveluita koko Suomen alueella ja osittain myös Euroopassa. ETH Groupin päätoimialoja ovat teollisuuden asennus-, huolto- ja kunnossapitotyöt sekä projektitoimitukset.

## Historia
Yritys aloitti toimintansa nimellä **Euran Teollisuushuolto** vuonna 2006. ETH Group perustettiin vuonna 2015. Yrityksen toiminnan kulmakiviksi asetettiin alusta alkaen laatu ja asiakaslähtöisyys. Vuosien varrella yritys on kasvanut merkittäväksi toimijaksi alallaan, ja sen palveluksessa oli vuonna 2024 yhteensä 181 työntekijää.

## Toiminta
Yritys tarjoaa kokonaisvaltaisia kunnossapito- ja vuosihuoltopalveluita eri teollisuudenaloille. Palveluihin kuuluvat muun muassa:
* Teollisuuden kunnossapito ja vuosihuollot
* Palvelusopimukset
* Projektitoimitukset (laitteiden ja materiaalien toimitus ja asennus)

ETH Group tunnetaan matalasta ja joustavasta organisaatiostaan, joka mahdollistaa nopeat päätökset ja tehokkaan toiminnan. Yrityksen toiminta perustuu osaavaan ja motivoituneeseen henkilöstöön.

## Talous
Vuonna 2024 ETH Groupin liikevaihto oli 26,3 miljoonaa euroa. Yrityksen liikevaihto on kasvanut tasaisesti viime vuosina.

## Turvallisuus ja vastuullisuus
Yrityksen tavoitteena on nolla tapaturmaa, ja turvallisuutta seurataan aktiivisesti osana päivittäistä toimintaa.

Vastuullisuus on integroitu osaksi ETH Groupin strategiaa. Yritys seuraa hiilijalanjälkeään, järjestää vuosittaiset kehityskeskustelut henkilöstölle ja raportoi vastuullisuustietojaan Vastuu Groupin Wastuu.com-portaalissa.

## Julkisuus ja yhteistyöt
ETH Group on ollut esillä myös mediassa. Vuonna 2022 Satakunnan Kansa julkaisi artikkelin, jossa käsiteltiin yrityksen kasvua ja roolia alueellisena työllistäjänä sekä sen panostuksia turvallisuuteen ja henkilöstön osaamiseen.

## Lähteet
Osipov

**Osipov** on muun muassa seuraavien venäläisten henkilöiden sukunimi:

* Aleksei Osipov (1888–1918), suomenvenäläinen punakaartilaispäällikkö
* Ilja Osipov (s. 1996), e-urheilija, Counter-Strike 2 -ammattilainen
* Jelena Osipova (s. 1945), taiteilija, taiteenopettaja ja rauhanaktivisti
* Leonid Osipov (1943–2020), vesipalloilija ja olympiavoittaja
* Maksim Osipov (s. 1993), jääkiekkoilija
* Sergei Osipov (s. 1978), karateka
Pjotr Jan

**Pjotr Jevgenjevitš Jan** (; s. 11. helmikuuta 1993) on venäläinen vapaaottelija, joka ottelee UFC:ssä. Jan on kääpiösarjan hallitseva mestari.

## Ammattilaisottelut

## Lähteet
* https://www.sherdog.com/fighter/Petr-Yan-186873
* https://www.tapology.com/fightcenter/fighters/90075-petr-yan
*https://web.archive.org/web/20220318043935/https://khabibmcgregor.com/petr-yan-family/
Umar Nurmagomedov

**Umar Magomednabijevitš Nurmagomedov** (; s. 3. tammikuuta 1996) on venäläinen vapaaottelija, joka ottelee UFC:ssä. Nurmagomedov ottelee kääpiösarjassa. Hän on nykyisen PFL:n kevytsarja mestarin Usman Nurmagomedovin vanhempi veli, ja entisen UFC:n kevytsarja mestarin Habib Nurmagomedovin serkku.

## Ammattilaisottelut

## Lähteet
* https://www.sherdog.com/fighter/Umar-Nurmagomedov-240893
* https://www.tapology.com/fightcenter/fighters/134206-omar-nurmagomedov
*https://www.essentiallysports.com/ufc-mma-news-umar-nurmagomedov-ethnicity-and-nationality-all-about-khabib-cousins-dagestani-background/
Ace Combat Infinity

**Ace Combat: Infinity** on Project Acesin kehittämä ja Bandai Namcon julkaisema räiskintäpeli. Peli julkaistiin vuonna  PlayStation 3:lle.

Peli on ilmaispeli, jonka palvelimet suljettiin 31. maaliskuuta 2018. Tammikuussa 2018 pelin sisäisien esineiden myynti lopetettiin.

## Pelaaminen
Pelissä pelataan lentäjänä sekä palkkasoturina, joka taistelee hyvin varustautunutta terroristiryhmää vastaan. Peli välttelee realistia rajoituksia lentokoneen ohjattavuudelle ja asekuormalle. Peli esiintyy lentosimulaationa, mutta toimii kuten lentotaistelupeli.

## Vastaanotto
Peli sai GameSpotin arvostelussa arvosanaksi 6/10. Moitteita saivat sisällön niukkuus, uudelleenkäytetyt asiat ja kliseinen tarina. Kehuja saivat jännittävät kaksintaistelut sekä mikrotransaktioille perustuva malli, jossa oli paljon ilmaista moninpeliä.

Peli sai *[[The Guardian]]in* arvostelussa kolme tähteä viidestä.

## Lähteet

## Aiheesta muualla
*
Zeta Canis Majoris

**Zeta Canis Majoris** (tunnetaan myös nimellä ***Furud***) on kirkas sininen pääsarjan tähti Ison koiran tähdistössä. Tähti on paljain silmin nähtävissä pimeällä taivaalla ja sijaitsee eteläisellä taivaanpuoliskolla, noin 335–362 valovuoden päässä Maasta.

## Nimi ja sijainti
Nimi *Furud* tulee arabiankielisestä sanasta *al-furūd*, joka tarkoittaa ”yksittäisiä” tai ”yksinäisiä”. Sana viittaa monikolliseen muotoon, mutta tähti on sijaintinsa puolesta hieman erillään tähdistön pääkuviosta, lähellä Kyyhkysen tähdistöä.

Zeta Canis Majoris näkyy taivaalla matalalla horisontin yläpuolella, ja sen voi havaita erityisesti eteläisessä Suomessa matalalta etelän suunnalta loppusyksystä alkukevääseen. Sen kirkkaus on noin 3,02 magnitudia, joten se on nähtävissä paljain silmin, mutta voi kadota valosaasteisilla alueilla.

## Fysikaaliset ominaisuudet
Zeta Canis Majoris kuuluu spektriluokkaan B2.5V, mikä merkitsee kuumaa ja sinistä pääsarjan tähteä. Sen lämpötila on arviolta 21&nbsp;500 kelviniä (K), ja se säteilee noin 4&nbsp;020 kertaa enemmän valoa kuin Aurinko. Tähti on halkaisijaltaan noin 4,6 kertaa Auringon kokoinen ja sen massa on noin 8 Auringon massaa. Pinnan pyörimisnopeus on vähintään 25 km/s, ja pyörähdysaika on alle 9 vuorokautta.

Zeta Canis Majoriksen absoluuttinen kirkkaus on noin –2,21 ja sen energiantuotto ylittää Auringon yli 1&nbsp;800-kertaisesti. Tähti on elämänsä pääsarjavaiheen puolivälissä, joka kestää kokonaisuudessaan noin 32 miljoonaa vuotta.

## Liike ja sijainti avaruudessa
Zeta Canis Majoris loittonee Auringosta noin 32 km/s nopeudella.. Sen tähtienvälinen valo himmenee noin 0,16 magnitudia pölyn vaikutuksesta. Tähti on osa Linnunradan kiekkoa ja sen ominaisliike on suhteellisen pieni, vain muutamia millikaarisekunteja vuodessa.

Zeta Canis Majoriksen suunnalla sijaitsee niin kutsuttu Auringon liikesuunnan vastapiste, eli kohta, josta katsottuna Aurinko näyttää liikkuvan Linnunradassa.

## Kaksosjärjestelmä
Zeta Canis Majoris on kaksoistähti, jolla on seuralaistähti, jonka olemassaolo on todettu spektroskooppisesti. Tämä näkymätön kumppani kiertää Zeta Canis Majorista 675 päivän välein, ja parin etäisyys vaihtelee 1,4–5,1 AU:n välillä. Seuralaisen massa on arviolta noin 2 Auringon massaa.
Taivaalla Zeta Canis Majoriksen läheisyydessä näkyy myös toinen, himmeämpi tähti, mutta kyseessä on vain optinen kaksoistähti, ei todellinen fyysinen kumppani.

## Mahdollinen kehityskaari
Koska Zeta Canis Majoris on massiivinen tähti, se on lähellä rajaa, jonka ylittyessä tähdet päättävät elämänsä supernovaräjähdyksellä. Todennäköisesti Zeta Canis Majoris kehittyy kuitenkin edelleen, päätyen planetaariseksi sumuksi, jonka keskelle jää massiivinen valkoinen kääpiö.

## Havaintohistoria ja muuttuvuus
Aiemmin Zeta Canis Majorista on epäilty muuttuvaksi tähdeksi, mutta tälle ei ole löydetty luotettavaa näyttöä. Joissain lähteissä tähti mainitaan kuuluvan klassisiin kefeidimuuttujien joukkoon, mutta tämä luokitus on kiistanalainen.

## Lähteet
Hopeapietarinkala

**Hopeapietarinkala** (*Zenopsis conchifer*) tai **amerikanpietarinkala** on pietarinkalojen heimoon kuuluva kalalaji. Lajia tavataan syvistä vesistä Atlantista ja Intian valtamerestä.

## Koko ja ulkonäkö
Hopeapietarinkala kasvaa useimmiten noin 50 cm pitkäksi, mutta voi suurimmillaan saavuttaa 80–90 cm:n pituuden. Laji on ruumiinrakenteeltaan litteä ja korkearuumiinen ja muodoltaan soikeahko. Selkä- ja peräevän ruodot ovat pidentyneet ja erityisesti nuorilla kaloilla ne ovat hyvin pitkät. Vatsaevät ovat kookkaat ja pyrstöevä on pienehkö ja pyöreä. Kalan pää ja silmät ovat suuret. Hopeapietarinkala on väriltään hopeanharmaa ja täysikasvuisilla yksilöillä on kyljessä tumma laikku. Nuorilla kaloilla laikkuja on useita ympäri ruumista.

## Levinneisyys ja elintavat
Hopeapietarinkalaa tavataan Atlantissa länsiosissa Nova Scotiasta Argentiinaan ja itäosissa Britteinsaarilta Etelä-Afrikkaan. Intian valtameressä kalaa tavataan Afrikan itärannikolta Intiaan asti. Laji elää parvissa lähellä mutapohjia useimmiten 100–400 metrin syvyydessä ja syvimmillään sitä on tavattu noin 600 metrin syvyydessä. Hoepapietarinkalan ravintoa ovat kalat, kalmarit ja äyriäiset. Lisääntymiskausi on lähes ympärivuotinen.

## Lähteet
Leon Edwards

**Leon Edwards** (s. 25. elokuuta 1991) on englantilainen vapaaottelija, joka ottelee UFC:ssä. Edwards on entinen välisarjan mestari.

## Ammattilaisottelut

## Lähteet

* https://www.sherdog.com/fighter/Leon-Edwards-62665
* https://www.tapology.com/fightcenter/fighters/21429-leon-edwards
Jack Della Maddalena

**Giacomo ”Jack” Della Maddalena** (s. 10. syyskuuta 1996) on australialainen vapaaottelija, joka ottelee UFC:ssä. Della Maddalena on entinen välisarjan mestari.

## Ammattilaisottelut

## Lähteet
* https://www.sherdog.com/fighter/Jack-Della-Maddalena-208155
* https://www.tapology.com/fightcenter/fighters/119831-jack-della-maddalena
Babylon's Fall

**Babylon's Fall** on Platinum Gamesin kehittämä ja Square Enixin julkaisema toimintapeli. Peli on julkaistu vuonna  PlayStation 4:lle, PlayStation 5:lle ja Windowsille.

## Pelaaminen
Peli on verkossa pelattava toimintaroolipeli, joka perustuu live service -mallille. Peli sijoittuu fantasiamaailmaan, joka näyttää öljymaalaukselta. Pelaaja on Sentinel-soturi, jonka on voitettava Babylonin tornin haaste. Pelissä voi tehdä hahmon, joka perustuu yhteen kolmesta eri rodusta.

## Vastaanotto
Peli sai IGN:n arvostelussa arvosanaksi 4/10. Peliä kutsuttiin tavanomaiseksi versioksi aiemmista kuuluisista peleistä. Arvostelun mukaan pelin taistelu ei ollut kiinnostavaa ja muuttui nopeasti toistuvaksi napin painamiseksi suoraviivaisilla tasoilla. Pelikampanja on karu ja puutteellinen, joka ei tee edistymisestä kiinnostavaa.

Pelin suosio hiipui nopeasti julkaisun jälkeen. Syyskuussa 2022 kerrottiin, että pelin päivitykset on peruttu ja palvelimet suljetaan helmikuussa 2023.

## Myynti
Peli myi Japanissa julkaisuviikolla  PlayStation 4:lle ja  PlayStation 5:lle.

## Lähteet

## Aiheesta muualla
*
Kannonkosken paloasema

**Kannonkosken paloasema** sijaitsee Kannonkoskella osoitteessa Koulutie 2. Se toimii Keski-Suomen pelastuslaitoksen alaisuudessa. Tilat omistaa Keski-Suomen hyvinvointialue. Rakennus valmistui heinäkuussa 2025. Tontin omistaa Kannonkosken kunta. Rakennuksen suunnitteli arkkitehtitoimisto Art Michael Oy ja kustannusarvio oli kolme miljoonaa euroa. 

Tiloissa toimivat Keski-Suomen pelastuslaitos, Kannonkosken sopimuspalokunta sekä ensihoitoyksikkö. Kannonkoskella toimii Kannonkosken Vapaaehtoinen Palokunta r.y. Keski-Suomen hyvinvointialueen ensihoito ylläpitää Kannonkoskella yhtä hoitotason ensihoitoyksikköä joka päivä kello 9–21. Asemalla ei ole jatkuvaa ympärivuorokautista päivystystä. Paloasemalla on sosiaalitilat, sauna, kuntosali sekä koulutustilat. Kalustohalliiin mahtuu sammutusauto, säiliöauto ja miehistöauto. Ulkorakennuksessa on tilat veneelle, moottorikelkalle ja mönkijälle.

## Lähteet

## Aiheesta muualla

* Keski-Suomen pelastuslaitos (verkkosivut)
Suicide Squad: Kill the Justice League

**Suicide Squad: Kill the Justice League** on Rocksteady Studiosin kehittämä ja Warner Bros. Interactive Entertainmentin julkaisema toimintapeli. Peli julkaistiin vuonna  PlayStation 5:lle, Windowsille ja Xbox Series X/S:lle.

## Pelaaminen
Ennakkoon pelin sanottiin olevan toimintaseikkailupeli, joka sijoittuu avoimeen pelimaailmaan. Pelin pääosassa on Suicide Squad. Pelissä on mukana neljän pelaajan yhteistyöpeli tai sitä voi pelata yksin.

Pelin viimeinen päivitys julkaistiin tammikuussa 2025, jonka myötä sitä voi pelata myös ilman verkkoyhteyttä.

## Vastaanotto
Peli sai *[[Game Informer]]in* arvostelussa arvosanaksi 6/10. Arvostelussa pelin sanottiin olevan teknisesti hyväkuntoinen ja toiminta voi olla nopeaa ja hauskaa. Kokonaisuutena peli tuntuu ilottomalta, vahingoniloiselta ja pessimistiseltä.

Peli sai GameSpotin arvostelussa arvosanaksi 5/10. Arvostelussa moitittiin tarinaa, käyttöliittymää, palvelinongelmia, rajoitteita liikkumisessa ja taistelussa, sekä pelimaailman monotonisuutta.

Peli sai IGN:n arvostelussa arvosanaksi 5/10.

Julkaisun yhteydessä uutisoitiin arvostelujen viivästymisestä. Tavallisesti arvostelijat saavat aikaa arvostella pelin ennen julkaisua, mutta IGN:n mukaan he saivat julkaisijalta kielteisen vastauksen arvostelukappaletta varten. Julkaisijalla ei ole velvollisuuttaa toimittaa arvostelukappaletta, mutta tilannetta sanottiin epätavalliseksi.

## Myynti
Myyntilukemia ei ole kerrottu julkisuuteen, mutta Warner Bros on sanonut pelistä tulleen 200 miljoonan dollarin tappiot. Pelin kehitysvaihetta on kuvattu "myrskyisäksi" ja useiden viivästymisien riivaama. Jatkuvasti muuttuva näkemys ja lajityypin muuttuminen eivät olleet studiolle helppoja.

## Lähteet

## Aiheesta muualla
*
Seututie 359

**Seututie 359** on Anjalankosken Anjalasta Kuusankoskelle Korian pohjoispuolelle kulkeva seututie. Tie on 27 kilometriä pitkä, ja on koko matkaltaan päällystetty ja kaksikaistainen. Tie alkaa Anjalan kirkonkylältä seututien 354 ja Huhdanniementien risteyksetä, ja päättyy Kuusankoskella Korian pohjoispuolella valtatien 12 risteykseen. Tien osoitenimet ovat Anjalantie alkupisteestä valtatien 6 risteykseen Korian Napalle ja Venäläistöyryntie valtatien 6 risteyksestä loppupisteeseen.

## Lähteet
Ruskojäärä

**Ruskojäärä** (*Arhopalus rusticus*) on sarvijäärien heimoon kuuluva Arhopalus-suvun laji.
Ruskojäärä on kookas (15-26 mm.) pitkänomainen, kokonaan ruskea jäärä. Tuntosarvet ulottuvat naaraalla peitinsiipien puoliväliin, koiraalla ne ovat hieman pidemmät. Laji on sekundaarinen tuhonaiheuttaja toimien pääasiassa mäntyjen tuholaisena. Toisinaan toukkia voi löytyä myös kuusesta. Ruskojäärän toukat elävät äskettäin kuolleissa tai hiljattain kaatuneissa lahovikaisten puiden pinta- ja sydänpuussa kuten myös kannoissa. Toukkavaihe kestää kolme tai neljä vuotta. Aikuiset ruskojäärät tulevat herkästi valolle. 

Ruskojäärä on Suomessa yleinen, vakiintunut ja elinvoimainen. Lajia esiintyy myös Euroopan ja Pohjois-Amerikan metsäisillä alueilla.

## Lähteet

## Aiheesta muualla
* Lars-Henrik Olsen, kuvittanut Jakob Sunesen, suomentanut Jani Kaaro: Pikkuötökät talossa ja puutarhassa, Gummerus Kustannus Oy 2006, 
* iNaturalist: Ruskojäärä Arhopalus rusticus
* ITIS: Arhopalus rusticus 
* UniProt: Taxonomy - Arhopalus rusticus 
* ForestPests: Arhopalus rusticus 
* PheroBase: Semiochemicals of Arhopalus rusticus, the Rusty longhorn beetle
Ulla-myrsky

**Ulla-myrsky** oli perjantaina 4. heinäkuuta 2025 Suomessa riehunut myrsky. Se alkoi lounaisrannikolla jo torstai-iltana. Ulla-myrsky aiheutti paljon tuhoja eteläisessä Suomessa.

## Kulku
Keskiviikkona 2. heinäkuuta 2025 useat organisaatiot uutisoivat, että suuri myrsky olisi tulossa. 3. heinäkuuta lehdistö varoittikin, että perjantaina myrsky olisi pahimmillaan.

Yöllä 4. heinäkuuta 2025 myrskyn pahimmat vaiheet alkoivat. Myrsky tuli Selkämereltä Varsinais-Suomen, Satakunnan ja Pohjanmaan maakuntien kautta Suomeen. Noin kello 2.00 yöllä 4. heinäkuuta tuuli puhalsi voimakkaasti edellä mainituilla alueilla. Sähkökatkokartan mukaan tuolloin oli sähköttä ainakin 13&nbsp;000 taloutta. Tämä luku laski aamua kohden noin kahdeksaan tuhanteen, mutta palasi takaisin 13 tuhanteen noin puolen päivän aikaan. Sen jälkeen myrskyn tuhoja alkoi olla vielä enemmän ja sähköttä olikin klo 13.30 noin 19 tuhatta taloutta, mikä pysyi samana klo 15.40 asti, jolloin sähköttä oli 17&nbsp;000 taloutta. Myrsky kulki tämän jälkeen hitaasti Itä-Suomen läpi Venäjälle.

## Lähteet
Ken Hiratsuka

**Ken Hiratsuka** (; s. 1959 Shimodate, Ibarakin prefektuuri, Japani) on japanilainen kuvanveistäjä. Hänet tunnetaan erityisesti ”One Line” -projektistaan, jossa hän kaivertaa kivipintoihin yhtäjaksoista, risteämätöntä viivaa. Hiratsukan teoksia on pysyvinä julkisina installaatioina sekä kaupunkiympäristöissä että luonnossa yli 24 maassa, kuten Suomessa, Japanissa, Yhdysvalloissa, Brasiliassa, Kiinassa, Australiassa ja Mongoliassa.

Hiratsuka valmistui vuonna 1982 Musashinon taideyliopistosta Tokiossa. Samana vuonna Hiratsuka muutti New Yorkiin, sai apurahan Art Students Leaguelta ja aloitti elämäntyönsä kaivertamalla yhtenäisen viivan kiveen ympäri maailmaa. Omistautuneena taiteelle kaikkien hyväksi Hiratsuka alkoi veistää New Yorkin liuskekivi- ja graniittijalkakäytäviä, ja hänestä tuli hahmo 80-luvun katutaideliikkeessä. 

Hänen tunnettu teoksensa on 30-metrinen graniittinen jalkakäytäväkaiverrus nimeltä *River* osoitteessa 25 Bond Street, New York. Hänen julkisia teoksiaan ovat myös *Peace Monument* Cowrassa, Australiassa, *One Line Tower* Guilinissa, Kiinassa, sekä *Kenrock 2021* -projekti Crystal Parkissa, New Yorkin osavaltiossa.

Ken Hiratsuka vieraili Suomessa kesällä 1990 taidetapahtumassa, joka järjestettiin osana European Nuclear Disarmament -konventin END tapahtumia Helsingissä ja Tallinnassa. Silloin syntyi muun muassa suurikokoinen teos Rauhanpaasi.  

Vuonna 1993 Ken Hiratsuka osallistui Shamaanikesän taidefestivaaliin Kemissä ja Torniossa. Hän teki tilaustyön Kemin taidemuseolle nimeltä *8 tonnia mustaa graniittia.* Teoksen nimi oli myöhemmin *Kemi-kivi*. Hän kaiversi myös kuusi paikkasidonnaista kiveä Suomessa ja Ruotsissa.

Ken Hiratsuka aloitti vúonna 1982 hakkaamaan päättymätöntä spiraalimaista viivaa luonnonkiviin ympäri maailmaa. Hänen kiviteostensa lähtökohtana on ajatus, että "maapallo on yksi suuri kivi. Kaikki muu häviää, vain kivet säilyvät."

## Kuvia julkisista teoksista

Tiedosto:Kenichi Hiratsuka Rauhanpaasi 1990.jpg|*Rauhanpaasi*, 1990, Helsinki.
Tiedosto:Kemi-kivi by Ken Hiratsuka 1993 Kemi.JPG|*Kemi-kivi*, 1993, Kemi.
Tiedosto:Ken Hiratsuka Päättymätön 1993.jpg|*Päättymätön*, 1993, Tornio.
Tiedosto:Ken Hiratsuka - Katkeamaton viiva (1995) - Kuopion valtuustotalon sisäpiha, Suokatu 42 - Hatsala, Kuopio.JPG|*Katkeamaton viiva*, 1995, Kuopio.


## Lähteet
Tom Clancy's Ghost Recon: Future Soldier

**Tom Clancy's Ghost Recon: Future Soldier** on Red Storm Entertainmentin ja Ubisoftin kehittämä, ja Ubisoftin julkaisema ammuntapeli. Se julkaistiin vuonna  PlayStation 3:lle, Windowsille ja Xbox 360:lle.

Pelin moninpelipalvelimet suljettiin tammikuussa 2024.

## Pelaaminen
Pelissä on sarjan edellisten osien tapaan taktisia elementtejä, kuten ryhmän pitäminen piiloutuneena ja vastustajien nappaaminen synkronoidusti kun nämä eivät vielä tiedä ryhmästä. Ryhmän tekoäly on riittävä liikkumaan huomaamatta ja ilmoittamaan huomatessaan vastustajia. Pelissä käytetään korkean teknologian laitteita hyödyksi ja liikutaan kolmannen persoonan kuvakulmasta. Tarkka tähtääminen on ensimmäisen persoonan näkökulmassa.

## Vastaanotto
Peli sai IGN:n arvostelussa arvosanaksi 8.5/10. Moitteita saivat unohdettava dialogi, huonot kasvoanimaatiot ja epäjohdonmukaiset visuaaliset ominaisuudet. Muutoin peliä sanottiin erinomaiseksi ammuntapeliksi, jossa on nautittava moninpeli.

GameSpotin arvostelussa peli sai arvosanaksi 7.5/10. Moitteita saivat useat tekoälyn outoudet ja unohdettavat tulitaistelut.

*[[Game Informer]]* antoi pelille arvosanaksi 7.5/10. Moitteita saivat vanhentuneet grafiikat, ohjausmenetelmä sekä kliseinen kampanja.

## Lähteet

## Aiheesta muualla
*
Tom Aspinall

**Thomas Paul Aspinall** (s. 11. huhtikuuta 1993) on englantilainen vapaaottelija, joka ottelee UFC:ssä. Aspinall on hallitseva raskaansarjan mestari. Aspinall on UFC:n pound-for-pound listalla sijalla 10.

## Ammattilaisottelut

## Lähteet
* https://www.tapology.com/fightcenter/fighters/23273-tom-aspinall
* https://www.sherdog.com/fighter/Tom-Aspinall-65231
Hoisin-kastike

**Hoisin-kastike** on kiinalaistyyppinen maustekastike, joka sisältää ainakin soijaa ja seesaminsiemenöljyä. Se sisältää yleensä myös valkosipulia. Kastike sakeutetaan monesti maissitärkkelyksellä ja voidaan makeuttaa fariinisokerilla ja hunajalla. Sitä käytetään kanalle, ankalle, kyljyksiin, kalalle, vihanneksille ja tofulle.

## Lähteet

## Aiheesta muualla
Hannes Horpio

**Hannes Horpio** (24. kesäkuuta 1901 Juvankoski – 31. tammikuuta 1967) oli suomalainen kapellimestari.

## Ura
Hannes Horpion vanhemmat olivat työnjohtaja Ville Horjander ja Olga Rissanen. Hän opiskeli pianoa ja puhallussoittimia sekä musiikin teoriaa. Horpion ensimmäinen kiinnitys oli kapellimestariksi Savonlinnan Työväen Teatteriin 1923–1924. Jyväskylän Työväen Teatteriin Horpio oli kiinnitettynä kolmeen otteeseen: 1924–1927, 1929–1953 ja 1958–1961. Karihaaran Työväen Näyttämölle hänet oli kiinnitetty 1927–1929 ja Tikkakosken Työväen Näyttämölle 1953–1958. Horpio aloitti Jyväskylän kaupunginteatterissa 1961. Horpio myös sävelsi kuoro- ja orkesterimusiikkia.

Horpio sovitti musiikin lyhytelokuvaan *Valveutuminen* (1938) ja oli mukana tekemässä lyhytelokuvaa *Laulusta me voimaa saamme* (1948), jonka aiheena on laulu- ja soittojuhlat Helsingissä kutsuvierainaan muun muassa presidentti ja rouva Paasikivi.

## Lähteet
*
*

### Viitteet
Maja Bay Østergaard

**Maja Bay Østergaard** (s. 28. maaliskuuta 1998) on tanskalainen jalkapalloilija, pelipaikaltaan maalivahti. Hän on pelannut Tanskan naisten maajoukkueessa kesäkuun 2025 loppuun mennessä 18 maaottelua, joista ensimmäisen helmikuussa 2023.

Østergaard on edustanut seuratasolla kotimaassaan Vildbjergiä ja vuosina 2018–2023 Thy-Thistediä sekä vuoden 2024 alusta alkaen Ruotsissa Växjötä.

## Lähteet
WRC 9

**WRC 9** on Kylotonnin kehittämä ja Naconin julkaisema ajopeli. Peli on julkaistu vuonna  Nintendo Switchille, PlayStation 4:lle, PlayStation 5:lle, Windowsille, Xbox Onelle ja Xbox Series X/S:lle.

## Vastaanotto
Peli sai IGN:n arvostelussa arvosanaksi 8/10. Pelin sanottiin olevan pienempi parannus aiempaan kuin edeltävän *[[WRC 8]]* -pelin hyppäys laadussa. Peliin on lisätty uusia ralleja ja parempi tuntuma auton massaan ja painon siirtymään. Erikoiskokeiden suunnittelu sai kehuja ja käsittelymallia kutsuttiin tyydyttäväksi.

## Lähteet

## Aiheesta muualla
*
Kullervo Hurttia

**Kullervo Hurttia** (30. syyskuuta 1915 Eno – 28. lokakuuta 1953) oli suomalainen näyttelijä. Hän näytteli suurimmalta osin Turun teattereissa. Näyttämöuransa ohella Hurttia teki kolme elokuvaroolia 1940-luvulla.

## Ura
Kullervo Hurttian vanhemmat olivat kauppias Toivo Einar Hurttia ja Anni Aliina Tiilikainen. Hänen puolisonsa oli kauppias Aune Maria Linnea Salo vuodesta 1947 eteenpäin. Hurttia opiskeli Helsingin Yksityislyseossa ja varsinaiseen ammattiinsa hän valmentautui Viktor Auerin, Heikki Klemetin, Bertta Sipilän, Olavi Nybergin ja Naemi Fribergin opissa.

Hurttian ensimmäinen kiinnitys oli näyttelijä-järjestäjäksi Kotkan Työväen Näyttämölle 1938–1939 ja samaan tehtävään Jyväskylän Työväen Näyttämölle 1939–1941. Näyttelijäksi Hurttia kiinnitettiin Turun Teatteriin 1941–1946 ja Turun kaupunginteatteriin vuodesta 1946.

Hurttian näyttämötaiteellisia tehtäviä olivat MacLachlie (*Kuusi toverusta*), Juudas Iskariot (*Piinattiin Pontius Pilatuksen aikana*), Narri (*[[Loppiaisaatto]]*), Tandefelt (*Sysmäläinen*) ja useat muut roolit. Hurttia näytteli niin ikään operetti- ja huvinäytelmäsankareita ja toimi laulusolistina Turun Kaupunginorkesterin konserteissa.

Hurttia näytteli kolmessa suomalaisessa elokuvassa. Hänen ensimmäinen elokuvaroolinsa oli Erik Wendell melodraamassa *[[Miehen vankina]]* (1943). Toinen oli herra Haapala komediassa *[[Kaksi kivaa kaveria]]* (1944) ja kolmas oli johtaja Olikka komediassa *[[Huijarien huvittavat huiputtajat]]* (1945). Kaikki kolme elokuvaa olivat Aarne Kivimäen ohjaamia.

## Lähteet
*
* 

### Viitteet
WRC 10

**WRC 10** on Kylotonnin kehittämä ja Naconin julkaisema ajopeli. Peli on julkaistu vuonna .

## Pelaaminen
Julkaisija Nacon kertoi pelin juhlistavan rallin MM-sarjan 50. vuosipäivää retrospektiivisellä tilalla, jossa pelaaja voi pelata 19 merkittävää tapahtumaa MM-sarjan historiassa. Moodissa on mukana historiallisia ralleja sekä tunnettuja ralliautoja menneiltä vuosilta. Pelin uramoodissa on mahdollista tehdä oma talli ja suunnitella auton värityksen, jota voi käyttää virallisten tallien kanssa kilpaillessa kauden 2021 kilpailuissa.

## Vastaanotto
Peli sai IGN:n arvostelussa arvosanaksi 8/10. Erikoiskokeiden suunnittelua kehuttiin, mutta harmiteltiin osan edellisissä osissa olleiden poistumista johtuen niiden puuttumisesta kilpailukalenterista.

## Lähteet

## Aiheesta muualla
*
Anna Penttilä

**Anna Maaria Penttilä** (s. 17. helmikuuta 1991 Haapavesi) on suomalainen ITE-taiteilija ja muusikko. Penttilällä on kaksi omaa yleisölle aina avoinna olevaa ITE-taidekohdetta. Ensimmäinen kohde nimeltä Nukkavierumetsä sijaitsee Kirkkonummen taideyhdistyksen pihametsikössä. Toinen kohde nimeltä Tuulikellopuisto sijaitsee Haapavedellä Karsikkaan kylässä, jossa Penttilän sukujuuret ovat.

Penttilä tutustui ITE-taiteeseen ollessaan kierrätyskeskuksessa töissä, jossa hän rakenteli poisheitetyistä tavaroista erilaisia muodostelmia. Hänen yksittäisiä töitään ovat muun muassa Jättiläiskakka, Yksisarvisen kuukautiset ja Kuvia Karin kullista.

Penttilän perheeseen kuuluu opettajana työskentelevä puoliso ja kaksi lasta. Lemmikkejä ovat papukaija, viljakäärme, kilpikonna, muutama rotta sekä sammakko.
## Lähteet
Katri Korhonen

**Katri Korhonen** (s. 1972) on suomalainen runoilija.

Korhonen on kirjoittanut ja opiskellut kirjoittamista kymmenien vuosien ajan. Hänellä on lisäksi opettajan ja sanataideohjaajan koulutus.  Korhosen esikoisteos *Puhun sohvalle ja pienille esineille* ilmestyi toukokuussa 2025 Aviadorin kustantamana. Teos käsittelee muutosta ja tiloja. Korhonen oli Lahden runomaratonin esiintyjiä 2025.  Kriitikko Vesa Rantama pitää *Helsingin Sanomissa* Korhosen esikoista yhtenä vuoden 2025 parhaista debyyttikokoelmista. Hän ylistää Korhosen hallitsevan sekä proosarunon että perinteisemmän säemuotoisen lyriikan.

## Teokset
* *Puhun sohvalle ja pienille esineille.* Aviador, 2025. 

## Lähteet
Relissi

**Relissi** on hapanimelä hillomainen etikkasäilyke. Siihen käytetään etikan lisäksi sipulia tai punasipulia ja siihen säilötään kurkkua, paprikaa tai muita kasviksia. Suurustaminen toteutuu sinapinsiemenillä tai sinappijauheella. Sitä käytetään ruokien lisukkeena ja pikaruokien täytteenä.

## Lähteet
Omar Tugarev

**Omar Tugarev** (s. 20. marraskuuta 2001) on suomalais-palestiinalainen vapaaottelija, joka ottelee englantilaisessa Cage Warriors -promootiossa. Tugarev on entinen Cage Warriorsin kevyensarjan väliaikainen mestari.

## Ammattilaisottelut

### Potkunyrkkeily ottelut

## Amatööriottelut

## Lähteet
Gærum

**Gærum** on taajama Frederikshavnin kunnassa Tanskassa. Taajamassa oli 607 asukasta vuoden 2025 alussa.

## Väestökehitys

## Lähteet

## Aiheesta muualla
145 (luku)

**145** (**sataneljäkymmentäviisi**) on luonnollinen luku, jota edeltää luku 144 ja seuraa luku 146.

## Matematiikassa
* 145 on puolialkuluku ja siten myös yhdistetty luku.
* 145 on viisikulmioluku.
* 145 on keskitetty neliöluku, koska se on kahden peräkkäisen neliöluvun summa: 8^2+9^2.
* 145 on Leylandin luku muotoa a^b+b^a: 3^4+4^3.
* 145 on palindromi yhdeksänjärjestelmässä: 1719.
* 145 on palindromi kaksitoistajärjestelmässä: 10112.
* 145 kuuluu Ulamin lukuihin.
* 145. Fibonaccin luku loppuu numeroihin 145.
* 145 on kolmanneksi pienin luku, joka on (vähintään) kahden jaottoman Pythagoraan kolmikon hypotenuusa:  ja .
* 145 voidaan muodostaa kahden eri positiivisen neliöluvun summana kahdella tavalla: 8^2+9^2 tai 1^2+12^2.
* 145 voidaan muodostaa positiivisen kuutioluvun ja positiivisen neliöluvun summana kahdella tavalla: 4^3+9^2 tai 1^3+12^2.
* 145 on yksi vain neljästä luvusta, jotka voidaan muodostaa numeroidensa kertomien summana (): 1!+4!+5!.
* 145 on pienin luku, joka voidaan muodostaa (vähintään) kahdella tavalla alkuluvun neliön, alkuluvun kuution ja alkuluvun neljännen potenssin summana: 2^2+5^3+2^4 tai 11^2+2^3+2^4.
* 145 on pienin luku, joka voidaan muodostaa tasan kolmella tavalla ei-negatiivisen kokonaisluvun neliön ja positiivisen kokonaisluvun kertoman summana: 5^2+5!, 11^2+4! tai 12^2+1!.
* 145 on pienin positiivinen kokonaisluku, jonka neliön numeroiden keskiarvo on 2: 145^2 = 21\ 025 ja \frac{2+1+0+2+5}{5} = 2.
* 145 on toiseksi pienin *n* siten, että n^2+(n+1)^2+\ldots+(n+7)^2 = m^2+(m+1)^2+\ldots+(m+8)^2, missä *n* ja *m* ovat positiivisia kokonaislukuja. (*m* on tällöin 136.)

## Luonnontieteissä
* Neodyymi-145 on neodyymin vakaa isotooppi.
* 145 Adeona on pikkuplaneetta.

## Muissa yhteyksissä
* Seututie 145 kulkee Tuusulan ja Järvenpään välillä.

## Lähteet
Andor Basch

**Andor Basch** (19. toukokuuta 1885 Budapest - 24. kesäkuuta 1944 Budapest) oli unkarilainen, juutalaistaustainen taidemaalari. Hänen maalauksensa yhdistävät 1800-luvun akateemista taidetta ja impressionismia. Hänen töitään on nykyään Unkarin kansallisgalleriassa.  

Taiteilijuus kulki Baschien perheessä perintönä, sillä myös Andorin isä, Guyla Basch, oli taidemaalari. Taideopintonsa Basch aloitti vuonna 1904 Budapestissä Tivadar Zemplényin oppilaana. Jatko-opintoja hän suoritti vuosina 1905- 1910 Pariisissa Académie Julianissa. Siellä häntä opettivat Henri Matisse ja Jean-Paul Laurens.   

Näyttelyitä Basch alkoi pitää vuodesta 1910 alkaen. Kotimaassaan hän liittyi Sznyei-taiteilijaseuraan. Academie Julianin ollessa kesätauolla hän opiskeli nykyisin Romanian alueella olevassa  Baia Maressa Károly Ferencyn oppilaana. Ensimmäisen maailmansodan aikana Basch ei ollut rintamalla, vaan teki sotaa kuvaavaa taidetta propagandatarpeisiin.   

Rauhan palattua Basch muutti Pariisiin. Hän oli mukana ryhmänäyttelyissä ympäri Eurooppaa, joista yksi pidettiin Helsingissä vuonna 1922. Ranskan lisäksi Basch oleskeli paljon Italiassa.   

Budapestiin Basch muutti jälleen vuonna 1935. Hän eleli enimmäkseen taiteilijapiirien ulkopuolella, mutta piti edelleen joitain näyttelyitä. Basch oli kääntynyt kristityksi 14- vuotiaana, mutta Saksan lait pitivät häntä juutalaisena. Pian sen jälkeen kun Saksa miehitti Unkarin, Basch surmasi itsensä.   
## Lähteet

## Aiheesta muualla
* http://www.artnet.com/artists/andor-basch/
20 minutos

**20 minutos** on espanjalainen ilmaisjakelulehti. Se on perustettu vuonna 2000 ja ilmestyy maanantaista perjantaihin.
## Lähteet

## Aiheesta muualla
* Lehden verkkosivut
El Correo

**El Correo** on espanjalainen sanomalehti, joka ilmestyy Baskimaalla. Lehti on perustettu vuonna 1910 ja ilmestyy päivittäin. Francon diktatuurin aikana lehteä pidettiin fasistien äänenkannattajana ja ETA kohdisti siihen useita terrori-iskuja.
## Lähteet

## Aiheesta muualla
* Lehden verkkosivut
Edvin Bäckman

**Tor Edvin Amandus Bäckman** (27. syyskuuta 1882 Vaasa – 28. maaliskuuta 1962 Helsinki) oli suomalainen baritonilaulaja ja kirjastonhoitaja.
 
Edvin Bäckmanin vanhemmat olivat alkeiskoulun opettaja Gustaf Adolf Bäckman ja Elise Hackzell. Hän pääsi ylioppilaaksi Vaasan ruotsalaisesta lyseosta vuonna 1900 ja valmistui Helsingin yliopistosta filosofian kandidaatiksi 1906 ja filosofian maisteriksi 1907. 

Bäckman oli työssä Helsingin yliopiston kirjaston venäläisellä osastolla ylimääräisenä amanuenssina vuodesta 1902 ja vakinaisena amanuenssina vuodesta 1906. Hän oli viimeksi kirjaston venäläisen osaston kirjastonhoitajana 1938–1950. Hän oli senaatin ylimääräisenä venäjän kielen kääntäjänä 1911–1917 ja vuonna 1917 elintarvikehallituksen ja elintarvikeministeriön kirjastonhoitajana,

Bäckman on mukana Muntra Musikanter-mieskuorossa ja Oulunkylän kvartetissa. Hän teki 28 levytystä vuosina 1909, 1913 ja 1929, osan niistä yhdessä Hjalmar Freyn ja John Ekbergin kanssa. Vuonna 1929 Simon Parmet toimi levytysten säestäjänä. Bäckman lauloi sekä suomen että ruotsin kielellä.

Edvin Bäckman oli naimisissa vuodesta 1923 Pauline Emelie Hintzen kanssa.

## Lähteet
Jussi Wahe

**Jussi Wahe** (s. 1968 tai 1969) on suomalainen poliisi. Hän käsitteli työtään Helsingin poliisin väkivaltarikosyksikössä teoksessa *Väkivallan virkamies – Murharyhmän tutkijan tositarinoita* (Deadline Kustannus, 2022).

Wahe aloitti työskentelyn poliisina vuonna 1992. Hän on ollut muun muassa Riina Mäkisen katoamistapauksen (2017) pitkäaikainen tutkinnanjohtaja. Wahe myös toimi YK:n rauhanturvaajana Libanonissa ja antoi virka-apua Intian valtameren tapaninpäivän 2004 tsunamin uhrientunnistuksessa. Wahe on kilpaillut crossfitissä. Hän aloitti lisäksi salibandyn pelaamisen HPV-Bandyssa vuonna 1993 ja on sittemmin toiminut lajin erotuomarina.

## Lähteet
Alpine (New Jersey)

**Alpine** on kunta (*borough*) Yhdysvalloissa New Jerseyn osavaltiossa. Vuoden 2020 väestönlaskennassa Alpinen asukasluku oli 1&nbsp;762 asukasta. Kunta sijaitsee Bergenin piirikunnan koillisnurkassa.

Alpine on vaurasta aluetta. Vuonna 2012 Forbes listasi Alpinen Yhdysvaltojen kalleimmaksi postinumeroksi, kodin mediaanihinnan ollessa 4&nbsp;295&nbsp;000 dollaria. Alpinea onkin kutsuttu "New Jerseyn Beverly Hillsiksi". Kunnassa asuu myös useita kuuluisuuden henkilöitä.

## Väestö
Vuoden 2020 väestönlaskennassa Alpinen asukasluku oli 1&nbsp;762. Asukkaista valkoisia oli 55,2&nbsp;%, aasialaisia 33,9&nbsp;% ja mustia 3,2&nbsp;%. Asukkaista 1,6&nbsp;% kuului johonkin muuhun rotuun ja 6,0&nbsp;% kuului kahteen tai useampaan rotuun. 6,7&nbsp;% oli hispaanoja tai latinoita mistä tahansa rodusta. 37,3&nbsp;% asukkaista puhui kotonaan jotain muuta kieltä kuin englantia ja 32,1&nbsp;% oli syntynyt ulkomailla.

## Lähteet

## Aiheesta muualla
Tuula Lukkarinen (taidemaalari)

**Tuula Lukkarinen** (s. 11. lokakuuta 1946 Helsinki) on suomalainen taidemaalari.

Lukkarinen kirjoitti ylioppilaaksi vuonna 1966 ja opiskeli sen jälkeen Tampereen yliopistossa lehdistö- ja tiedotusoppia. Hän opiskeli taidetta yksityisesti ja vuonna 1984 Firenzen Istituto Lorenzo de’ Medicissä. Lukkarinen on taiteilijauransa aikana kehittynyt realistista abstraktin ekspressionismin suuntaan. Hän on maalannut lähinnä öljyväreillä. Lukkarisen töitä on ollut esillä eri puolilla Suomea, Ruotsissa, Englannissa, Saksassa, Italiassa ja Yhdysvalloissa. Hänen teoksiaan kuuluu muun muassa HUS:n, Turun Säästöpankin ja Ranskan Helsingin-suurlähetystön kokoelmiin. Lukkarinen on myös opettanut kuvataidetta monissa oppilaitoksissa. Hän on Taidemaalariliiton varsinainen jäsen.

## Lähteet
Gravity Rush

**Gravity Rush** (myös nimellä **Gravity Daze** ) on Project Sirenin ja SCE Japan Studion kehittämä, ja Sony Computer Entertainmentin julkaisema toimintaroolipeli. Peli on julkaistu vuonna  PlayStation Vitalle.

Pelille on julkaistu seuraaja *[[Gravity Rush 2]]*.

## Pelaaminen
Alussa pelin päähenkilö Kat putoaa taivaalta, mutta on menettänyt muistinsa. Kat havaitsee voivansa hallita painovoimaa ja taistelee mustaa mönjää nimeltä "nevi" vastaan. Katin seurana on kissa nimeltä Dusty.

## Uusintajulkaisu
Pelistä on julkaistu uusintaversio *Gravity Rush: Remastered* vuonna 2015 PlayStation 4:lle.

## Vastaanotto
Peli sai IGN:n arvostelussa arvosanaksi 7.5/10. Arvostelun mukaan hahmo ja tarina olivat kiinnostavia, mutta myöhemmissä tehtävissä taistelu oli kömpelöä, joka oli turhauttavaa.

Peli sai Eurogamerin arvostelussa arvosanaksi 9/10.

## Lähteet

## Aiheesta muualla
*
Heinrich Albertz

**Heinrich Albertz** (22. tammikuuta 1915 Breslau – 18. toukokuuta 1993 Bremen) oli saksalainen pappi ja sosiaalidemokraattinen poliitikko, joka toimi Länsi-Berliinin pormestarina vuosina 1966–1967. Tätä ennen hän oli Ala-Saksin maapäivien jäsen 1947–1955. Albertz erosi pormestarin virasta Benno Ohnesorgin kuolemaa seuranneiden mielenosoitusten vuoksi. Myöhemmin hän toimi jälleen pappina. Vuonna 1975 hän oli saattajana lentokoneessa, joka kuljetti Etelä-Jemeniin vankilasta vapautettuja saksalaisia äärivasemmistolaisia terroristeja. Vastineeksi terroristit vapauttivat kaappaamansa CDU-poliitikon Peter Lorenzin.
## Lähteet

## Aiheesta muualla
Terttu Katila

**Marja-Terttu Helena Katila** (s. 29. toukokuuta 1949 Riihimäki) on suomalainen eläinlääkäri ja kotieläinten lisääntymistieteen emeritaprofessori.

Katila syntyi maanviljelijä Kalervo August Katilan ja emäntä Aura Helena Vatsian perheeseen. Hän tuli ylioppilaaksi Riihimäen tyttölyseosta 1968 ja valmistui Eläinlääketieteellisestä korkeakoulusta eläinlääketieteen lisensiaatiksi 1974 ja väitteli siellä eläinlääketieteen tohtoriksi 1988. Elintarvikehygeenikoksi Katila tuli 1976 ja sai lisääntymistieteen erikoislääkärin pätevyyden 1988. Hän suoritti myös Master of Science -tutkinnon Illinoisin yliopistossa 1983. 

Katila oli Posion kunnaneläinlääkäri 1974–1977 ja Eläinlääketieteellisessä korkeakoulussa vs. assistentti 1978–1980, yliassistentti 1980–1989 ja apulaisprofessori 1989–1995. Korkeakoulun tultua liitetyksi Helsingin yliopistoon 1995 Katila oli siellä eläinlääketieteen vs. professori 1995–1997 ja sitten vakinainen professori. Hän toimi myös eläinlääketieteen ambulatorisen klinikan esihenkilönä 1983–1995 ja Saaren yksikön johtajana 1996–2006 sekä johtajana tuotantoeläinlääketieteen laitoksella vuodesta 2007. Katilalla on lisäksi ollut useita kotimaisia ja kansainvälisiä asiantuntija- ja luottamustehtäviä.

## Lähteet
Tournedos

**Tournedos** on korkea pihvi, joka mahdollisesti kääritään lihasiivujen sisään. Se valmistetaan yleensä naudanlihasta. Naudan lihaa käytettäessä käytetään pippuroitua fileetä, sisäfileetä tai pihvifileetä, jolloin lisäksi saatetaan käyttää pekonia. Tournedokseen voidaan käyttää myös karitsan sisäfileetä ja kinkkua. Se sopii syötäväksi muun muassa muhennosruokien kanssa. Tournedospihviä tarjotaan joskus Rossinin tapaan, jolloin sen päälle laitetaan pala hanhenmaksaa, tryffelilastuja ja madeirakastiketta.

## Lähteet
Syväoro

**Syväoro** () on maaseututaajama (*posjolok*) Karjalan tasavallan Lahdenpohjan piirin Elisenvaaran kunnassa Venäjällä. Se sijaitsee Suomen ja Venäjän rajalla, Parikkalan raja-aseman lähellä. Matkaa Elisenvaaraan on noin 11 kilometriä.

Vuonna 2013 Syväorossa ei ollut yhtään pysyvää asukasta.

## Nimi
Paikannimen kansanomainen muoto on ollut *Syväorko*, jossa *orko* (gen. *oron*) tarkoittaa ’notkoa’. Muoto *Syväoro* on tullut käyttöön, kun rautatieasema perustettiin sillä nimellä. 1910-luvun postileimoissa ennen Suomen itsenäistymistä nimestä on käytetty venäjäksi muotoa *Сювеоро* (*Sjuveoro*).

## Historiaa
Ennen talvi- ja jatkosotaa Syväoro oli osa Suomen Parikkalan kuntaa ja sijaitsi Savonlinnan rataan kuuluvan Parikkala–Elisenvaara-radan varrella. Syväoron rautatieasema perustettiin marraskuussa 1906. Asemanseudulla on toiminut kansakoulu ja osuuskauppa. Sotien jälkeen vuonna 1945 avattiin Parikkalan raja-asema, alun perin Suomen sotakorvauksia varten. Rajan ylittävä rautatieyhteys katkaistiin vuonna 1958.

Elisenvaaran ja Syväoron välisellä rataosuudella ei ole nykyisin liikennettä.

## Lähteet
* 
### Viitteet

## Aiheesta muualla
Angharad James-Turner

**Angharad Jane James-Turner** (o.s. **James**, s. 1. kesäkuuta 1994 Haverfordwest) on walesilainen jalkapalloilija, pelipaikaltaan keskikenttäpelaaja. Hän on pituudeltaan 170-senttimetrinen. Hän on vuoden 2024 alusta edustanut yhdysvaltalaista NWSL-seuraa Seattle Reigniä.

James-Turner on aiemmin pelannut Yhdysvalloissa North Carolina Couragen ja Orlando Priden joukkueissa. Englannissa hänen seurojaan ovat olleet Bristol City, Notts County, Yeovil Town, Everton, Reading ja viimeksi kausilla 2022–2024 Tottenham Hotspur.

James-Turner on pelannut Walesin alle 17- ja alle 19-vuotiaiden maajoukkueissa. Hän on pelannut Walesin naisten maajoukkueessa yli sata maaottelua. Hän on EM-kilpailuissa 2025 Walesin joukkueen kapteeni.

Angharad James avioitui kesäkuussa 2023 englantilaisjalkapalloilija Amy Turnerin kanssa, ja he ottivat yhteiseksi sukunimekseen James-Turner.

## Lähteet
Jess Fishlock

**Jessica Anne Fishlock** (s. 14. tammikuuta 1987 Cardiff) on walesilainen jalkapalloilija, pelipaikaltaan keskikenttäpelaaja. Hän on pituudeltaan 158-senttimetrinen. Hän on vuoden 2013 helmikuusta alkaen edustanut yhdysvaltalaista NWSL-seuraa Seattle Reigniä mutta on sen jälkeenkin pelannut paljon lainasopimuksilla myös Euroopassa ja Australiassa.

Fishlock edusti ennen Yhdysvaltoihin lähtöään Walesissä Gwalia Unitedia, Englannissa Bristol Cityä, Alankomaissa AZ Alkmaaria ja Australiassa Melbourne Victorya. Siirryttyään Seattleen hän on pelannut lainasopimuksilla skotlantilaisseura Dundee Unitedissa, Australian Melbourne Victoryssa, saksalaisessa 1. FFC Frankfurtissa, jossa hän voitti Mestarien liigan vuonna 2015, ranskalaisessa Olympique Lyonnais'ssa, jossa hän voitti Mestarien liigan vuonna 2019, ja englantilaisessa Readingissä.

Fishlock pelasi Walesin alle 19-vuotiaiden maajoukkueessa. Hän on pelannut Walesin naisten maajoukkueessa eniten maaotteluita ja on myös eniten maaottelumaaleja tehnyt walesiläinen. Hän kuuluu Walesin joukkueeseen EM-kilpailuissa 2025.

Fishlock avioitui joulukuussa 2023 yhdysvaltalaisjalkapalloilija Tziarra Kingin kanssa.

## Lähteet
Hjalmar Grönblom

**Frans Hjalmar Grönblom** (9. lokakuuta 1862 Turku – 30. kesäkuuta 1935 Tampere) oli suomalainen pankinjohtaja ja teollisuusmies.

Grönblom kävi Turun teknillisen reaalikoulun ja jatkoi sitten opintojaan Saksassa, Itävallassa ja Sveitsissä. Tampereelle Grönblom muutti vuonna 1885 ja oli aikoinaan siellä huomattava teollisuusmies. Aluksi hän perusti Tampereelle kotimaisten teollisuustuotteiden tukkuliikkeen ja sen jälkeen useita teollisuusyrityksiä, muun muassa Tampereen Pussi- ja Kirjekotelotehtaan, Tampereen Mallastehtaan,Järvensivun tiilitehtaan, Tampereen Trikootehdas Oy:n ja Ison Oluttehtaan sekä myöhemmin Oy Pyynikin. Oy Pyynikkiin yhdistyivät sittemmin kaikki Tampereen panimot. Grönblom oli Oy Pyynikin toimitusjohtajana 1904–1918. Vuonna 1904 Grönblom oli myös mukana perustamassa Oy Suomen Trikootehdasta, jonka johtokunnan puheenjohtajana hän oli vuoteen 1916 saakka. Vuosina 1896–1926 Grönblom oli Vaasan Osake-Pankin Tampereen konttorin esimiehenä ja kuolemaansa saakka hän kuului useiden yhtiöiden johtokuntiin, hän oli muun muassa Kone & Terä Oy:n johtokunnan puheenjohtajana ja Tampereen Konetehtaan, Oy Gestrin & Grönblomin, Ab Tammerfors Nyheterin ja Oy Tampereen Sateenvarjo- ja Keppitehtaan johtokuntien jäsenenä. 

Grönblom kuului Tampereen Kauppaseuran perustajajäseniin ja hän oli seuran kunniajäsen. Hän kuului Tampereen Taideyhdistyksen ja Tampereen Ukkokotiyhdistyksen perustajiin ja oli Tampereen kaupunginvaltuuston sekä useiden lauta- ja toimikuntien jäsenenä. Grönblom oli myös Tammerfors Konversationsklubb-nimisen kerhon monivuotinen puheenjohtaja.

Hjalmar Grönblom oli naimisissa Hilma Fagerlundin kanssa. Heidän poikansa oli tehtailija ja hyönteistieteilijä Thorwald Grönblom.

## Lähteet